ഏഷ്യന് കപ്പില് ബഹ്‌റൈനെതിരേ ഇന്ത്യ; ഛേത്രിയും സംഘവും ബൂട്ടുകെട്ടുന്നത് ചരിത്രനേട്ടത്തിലേക്കോ? – Malanad Online\nTuesday, March 26, 2019 12:29:50\nഷാര്‍ജ: ഏഷ്യന് കപ്പ് ഫുട്‌ബോളില് നോക്കൗട്ട് മോഹങ്ങളുമായി ഇന്ത്യ ബഹ്‌റൈനെതിരേ കളിക്കാനിറങ്ങുന്നു. ഷാര്‍ജ സ്റ്റേഡിയത്തില് തിങ്കളാഴ്ച രാത്രി ഏഴുമണിക്കാണ് നിര്‍ണായക പോരാട്ടം. തോല്‍ക്കാതിരുന്നാല് ഇന്ത്യന് സംഘം പ്രീക്വാര്‍ട്ടറില് കടക്കും. 1964നുശേഷം ഇന്ത്യ ഒന്നാം റൗണ്ട് കടന്നിട്ടില്ല. ഇത്തവണ ചരിത്രനേട്ടത്തിലേക്കാണ് ഛേത്രിയും സംഘവും ബൂട്ടുകെട്ടുന്നത്.\nഗ്രൂപ്പ് എയില് മൂന്നു പോയന്റുള്ള ഇന്ത്യയ്ക്ക് ബഹ്‌റൈനെതിരായ മത്സരം നിര്‍ണായകമാണ്. ജയിച്ചാല് ഒന്നും നോക്കാതെ പ്രീക്വാര്‍ട്ടറിലെത്തും. സമനിലയായാല് രണ്ടാം സ്ഥാനക്കാരായോ അല്ലെങ്കില് മികച്ച മൂന്നാം സ്ഥാനക്കാരായോ ഇടംപിടിക്കാം. തോറ്റാല് കാര്യങ്ങള് സങ്കീര്‍ണമാകും. പിന്നെ തായ്‌ലാന്‍ഡ് യുഎഇയോട് തോല്‍ക്കുകയും മറ്റ് ഗ്രൂപ്പിലെ ഫലങ്ങളെ ആശ്രയിക്കേണ്ടിയും വരും. ഗ്രൂപ്പില് യുഎഇയ്ക്ക് നാലു പോയന്റും ഇന്ത്യയ്ക്കും തായ്‌ലാന്‍ഡിനും മൂന്നുവീതവും ബഹ്‌റൈന് ഒരു പോയന്റുമാണുള്ളത്.\nആദ്യ രണ്ടു കളിയില് കളിച്ച ഇന്ത്യന് ഇലവനില് മാറ്റമുണ്ടാകാന് സാധ്യതയില്ല. 442 ഫോര്‍മേഷനില് സുനില് ഛേത്രിയും ആഷിഖ് കുരുണിയനും മുന്നേറ്റത്തില് വരും. മധ്യനിരയില് ഉദാന്ത സിങ്, ഹോളിച്ചരണ് നര്‍സാറി, പ്രണോയ് ഹാല്‍ദാര്, അനിരുദ്ധ് ഥാപ്പ എന്നിവരാകും. പ്രതിരോധത്തില് അനസ് എടത്തൊടിക, സന്ദേശ് ജിംഗാന്, സുഭാഷിഷ് ബോസ്, പ്രീതം കോട്ടാല് എന്നിവരുണ്ടാകും. ഗോള് കീപ്പറായി ഗുര്‍പ്രീത് സാന്ധുവാകും.\nസ്റ്റാര് സ്‌ട്രൈക്കര് മുഹമ്മദ് സാദ് അല് റൊമൈഹിയെ മുന്‍നിര്‍ത്തി 4231 ശൈലിയിലാകും ബഹ്‌റൈന് കളിക്കുന്നത്. മധ്യനിരയില് അലി ജാഫര് മദാന്റെ ഫോം നിര്‍ണായകമാകും.\nതായ്‌ലാന്‍ഡിനെതിരേ ആദ്യപകുതിയില് പ്രതിരോധിച്ചും രണ്ടാം പകുതിയില് ആക്രമിച്ചുമാണ് ഇന്ത്യ കളിച്ചത്. ഇത് വിജയമായി. യുഎഇയ്‌ക്കെതിരേ ആദ്യംമുതല് ആക്രമിക്കാന് പോയത് ഗുണംചെയ്തില്ല. ബഹ്‌റൈനെതിരേ തോല്‍വി വഴങ്ങാതിരിക്കാനുള്ള തന്ത്രമാകും സ്വീകരിക്കുന്നത്.\nബഹ്‌റൈന് ജയിച്ചാല് മാത്രമേ സാധ്യതയുള്ളൂ. അതിനാല് ആക്രമണ ഫുട്‌ബോളാകും ടീം പുറത്തെടുക്കുന്നത്. എന്നാല്, പ്രത്യാക്രമണത്തില് ഇന്ത്യന്‍സംഘം കേമന്‍മാരാണെന്നത് ടീമിന് പ്രതിസന്ധി സൃഷ്ടിക്കുന്നുണ്ട്.\n#sunil chetri Foot Ball, Sports No Comments » Print this News\n« അലോക് വര്‍മ്മയ്ക്ക് ക്ലീന്‍ചിറ്റുമായി ജസ്റ്റിസ് എ.കെ.പട്‌നായിക്; വര്‍മ്മയെ മാറ്റാന് ധൃതി കാട്ടേണ്ടതില്ലായിരുന്നു എന്ന് പട്‌നായിക് (Previous)\n(Next) പ്രിയാ വാര്യരുടെ ശ്രീദേവി ബംഗ്ലാവിന്റെ ടീസര് കണ്ടവര് ചോദിക്കുന്നു; ഈ സിനിമ ശ്രീദേവിയെക്കുറിച്ചാണോ? »\nയുഎഇ: ഏഷ്യ കപ്പിലെ മിന്നും വിജയത്തിന് പിന്നാലെ ലോകത്തിന്റെ നെറുകയിലെത്തി ഇന്ത്യന് സൂപ്പര് താരം സുനില് ഛേത്രി. അര്‍ജന്റീന സൂപ്പര്Read More


ഗോവയ്ക്ക് വീണ്ടും സമനില, പരാജയമറിയാതെ ഖാലിദ് ജമീൽ | Fanport | Indian Super League News Malayalam\nHome Football Indian Super League ഗോവയ്ക്ക് വീണ്ടും സമനില, പരാജയമറിയാതെ ഖാലിദ് ജമീൽ\nഗോവയ്ക്ക് വീണ്ടും സമനില, പരാജയമറിയാതെ ഖാലിദ് ജമീൽ\nFebruary 5, 2021 - 1:31 AM\nഐ എസ് എല്ലിൽ എഫ് സി ഗോവയ്ക്ക് വീണ്ടും സമനില. ഇന്ന് നോർത്ത് ഈസ്റ്റിനെ നേരിട്ട എഫ് സി ഗോവ 2-2ന്റെ സമനില ആണ് വഴങ്ങിയത്. ഗോവയുടെ തുടർച്ചയായ നാലാം സമനില ആണിത്. ഇന്ന് രണ്ട് പെനാൾട്ടികളാണ് ഗോവയ്ക്ക് വിനയായത്. രണ്ട് തവണ ലീഡ് എടുത്തു എങ്കിലും രണ്ട് തവണയും പെനാൾട്ടി കാരണം ലീഡ് നഷ്ടപ്പെടുക ആയിരുന്നു. 21ആം മിനുട്ടിൽ ജേശുരാജ് ആണ് ഗോവയ്ക്ക് ലീഡ് നൽകിയത്. ഇതിന് 41ആം മിനുട്ടിൽ ഗലേഹോ  വഴി മറുപടി നൽകി.\nരണ്ടാം പകുതിയിൽ 80ആം മിനുട്ടിൽ  ഒരു സെൽഫ് ഗോളിലൂടെ ഗോവ വീണ്ടും ലീഡ് എടുത്തു എങ്കിലും മൂന്ന് മിനുട്ടുകൾക്ക് അകം വീണ്ടും ഒരു മോശം ഫൗൾ ഗോവയ്ക്ക് എതിരായി പെനാൾട്ടി നൽകി. ഗലേഹോ തന്നെ വീണ്ടും പെനാൾട്ടി ലക്ഷ്യത്തിൽ എത്തിച്ചു. ഗോവ മൂന്നാം സ്ഥാനത്താണ് ഉള്ളത്. 22 പോയിന്റുള്ള നോർത്ത് ഈസ്റ്റ് അഞ്ചാമതാണ് ഉള്ളത്.\nPrevious articleപെര്‍ത്തിന് വിജയം, ഇനി സിഡ്നി സിക്സേഴ്സുമായി കലാശപ്പോരാട്ടം\nNext articleആരോസിനോട് യാതൊരു ദയയും ഇല്ലാതെ റിയൽ കാശ്മീർ


റിയാന് പരാഗിന്റെ പോരാട്ടം ആര്‍ച്ചര് പൂര്‍ത്തിയാക്കി; രാജസ്ഥാന് മൂന്ന് വിക്കറ്റ് വിജയം | IPL 2019 Kolkata Knight Riders vs Rajasthan Royals\nറിയാന് പരാഗിന്റെ പോരാട്ടം ആര്‍ച്ചര് പൂര്‍ത്തിയാക്കി; രാജസ്ഥാന് മൂന്ന് വിക്കറ്റ് വിജയം\nPublished: Apr 25, 2019, 10:44 PM IST Updated: Apr 26, 2019, 12:00 AM IST\nഅവസാന ഓവറിലെ ആദ്യ പന്ത് ഫോറിലേക്കും രണ്ടാം പന്ത് സിക്‌സിലേക്കും പറത്തി ജോഫ്ര ആര്‍ച്ചര് രാജസ്ഥാന് വിജയമൊരുക്കി.\nകൊല്‍ക്കത്ത: കൊല്‍ക്കത്ത നൈറ്റ് റൈഡേഴ്‌സിനെ മൂന്ന് വിക്കറ്റിന് തോല്‍പ്പിച്ച് രാജസ്ഥാന് റോയല്‍സ്. 176 റണ്‍സ് വിജയലക്ഷ്യവുമായി ഇറങ്ങിയ രാജസ്ഥാന് നാല് പന്ത് ബാക്കി നില്‍ക്കെ ഏഴു വിക്കറ്റ് നഷ്ടത്തില് വിജയതീരത്തെത്തി. 31 പന്തില് 47 റണ്‍സുമായി മികച്ച രീതിയില് മുന്നേറുകയായിരുന്ന റിയാന് പരാഗ് 19-ാം ഓവറിലെ അഞ്ചാം പന്തില് ഹിറ്റ് വിക്കറ്റിലൂടെ പുറത്തായപ്പോള് രാജസ്ഥാന് പരാജയം മണത്തതാണ്. എന്നാല് അവസാന ഓവറിലെ ആദ്യ പന്ത് ഫോറിലേക്കും രണ്ടാം പന്ത് സിക്‌സിലേക്കും പറത്തി ജോഫ്ര ആര്‍ച്ചര് രാജസ്ഥാന് വിജയമൊരുക്കി.\nഒന്നാം വിക്കറ്റില് രഹാനേയും സഞ്ജുവും ചേര്‍ന്ന് 53 റണ്‍സിന്റെ കൂട്ടുകെട്ടുണ്ടാക്കി. 21 പന്തില് 34 റണ്‍സ് അടിച്ച രഹാനെയെ പുറത്താക്കി നരെയ്ന് ഈ കൂട്ടുകെട്ട് പൊളിച്ചു. സഞ്ജു 15 പന്തില് 22 റണ്‍സ് അടിച്ച് പുറത്തായി. ക്യാപ്റ്റന് സ്മിത്തിന്റെ സമ്പാദ്യം വെറും രണ്ട് റണ്‍സായിരുന്നു. സ്റ്റോക്ക്‌സും ബിന്നിയും 11 റണ്‍സിന് പുറത്തായി. ശ്രേയസ് ഗോപാലിന്റെ സമ്പാദ്യം 18 റണ്‍സായിരുന്നു. എന്നാല് 12 പന്തില് രണ്ടു വീതം ഫോറും സിക്‌സും അടിച്ച ആര്‍ച്ചര് രാജസ്ഥാനെ വിജയതീരത്തെത്തിച്ചു. പരാഗ് തുടങ്ങിയ പോരാട്ടം ആര്‍ച്ചര് പൂര്‍ത്തിയാക്കുകയായിരുന്നു.\nകൊല്‍ക്കത്തയ്ക്കായി പിയൂഷ് ചൗള മൂന്നു വിക്കറ്റ് വീഴ്ത്തി. നാല് ഓവറില് 20 റണ്‍സ് വഴങ്ങിയായിരുന്നു ചൗളയുടെ നേട്ടം. സുനില് നരെയ്ന് രണ്ടു വിക്കറ്റ് വീഴ്ത്തി.\nനേരത്തെ കൊല്‍ക്കത്ത നിശ്ചിത ഓവറില് ആറു വിക്കറ്റ് നഷ്ടത്തില് 175 റണ്‍സെടുത്തു. പുറത്താകാതെ നിന്ന് 97 റണ്‍സെടുത്ത ക്യാപ്റ്റന് ദിനേശ് കാര്‍ത്തിക്ക് ആണ് കൊല്‍ക്കത്തയെ മുന്നില് നിന്ന് നയിച്ചത്.\n50 പന്തില് ഏഴ് ഫോറും ഒമ്പത് സിക്‌സും അടങ്ങുന്നതായിരുന്നു കാര്‍ത്തിക്കിന്റെ 97 റണ്‍സ്. പക്ഷേ കാര്‍ത്തിക്കിന്റെ സെഞ്ചുറിക്ക് മൂന്ന് റണ്‍സ് അരികെ കൊല്‍ക്കത്തയുടെ ഇന്നിങ്‌സ് അവസാനിച്ചു. അക്കൗണ്ട് തുറക്കും മുമ്പ് തന്നെ ആതിഥേയര്‍ക്ക് ഓപ്പണര് ക്രിസ് ലിന്നിനെ നഷ്ടപ്പെട്ടു. ശുഭ്മാന് ഗില്ലിനും (14) അധികം ആയുസുണ്ടായിരുന്നില്ല. നിധീഷ് റാണ 21 റണ്‍സിന് പുറത്തായപ്പോള് 11 റണ്‍സായിരുന്നു സുനില് നരെയ്‌ന്റെ സമ്പാദ്യം. ആന്ദ്രെ റസ്സല് 14 പന്തില് 14 റണ്‍സ് അടിച്ച് പുറത്തായി. ബ്രാത്‌വെയ്റ്റ് അഞ്ച് റണ്‍സാണെടുത്തത്.\nപതിവുപോലെ ജയദേവ് ഉനദ്ഘട്ട് തന്നെയായിരുന്നു കൊല്‍ക്കത്ത ബാറ്റ്‌സ്മാന്‍മാര്‍ക്ക് റണ്‍സ് വാരിക്കോരി നല്‍കിയത്. റെക്കോഡ് തുകയ്ക്ക് രാജസ്ഥാനിലെത്തിയ ഉനദ്ഘട്ട് നാല് ഓവറില് വഴങ്ങിയത് 50 റണ്‍സ് ആണ്. വീഴ്ത്തിയത് ഒരു വിക്കറ്റും. വരുണ് ആരോണ് നാല് ഓവറില് 20 റണ്‍സ് വിട്ടുകൊടുത്ത് രണ്ട് വിക്കറ്റെടുത്തു.\nContent Highlights: IPL 2019 Kolkata Knight Riders vs Rajasthan Royals


ഖസാക്കിന്റെ ഇതിഹാസകാരൻ, ഒവി വിജയന് ഇന്ന് നവതി\nഖസാക്കിന്റെ ഇതിഹാസകാരൻ ഒവി വിജയന് ഇന്ന് നവതി. ദർശന സമഗ്രതയുള്ള എഴുത്ത് കൊണ്ട് മലയാളികൾക്ക് വേറിട്ടൊരു ലോകം സമ്മാനിച്ച എഴുത്തുകാരനായിരുന്നു ഒ.വി വിജയൻ. ഭാഷയിലും ശൈലിയിലും അന്നും ഇന്നും ഒ.വി വിജയന് ഒപ്പം നിൽക്കാവുന്ന എഴുത്തുകാർ മലയാളത്തിലുണ്ടായിട്ടില്ല.\nമലയാളി ശീലിച്ച വായനാശീലങ്ങളെ അട്ടിമറിച്ച നോവലായിരുന്നു ഖസാക്കിന്റെ ഇതിഹാസം. വായനക്കാർക്ക് ചുറ്റും മാസ്മരികത സൃഷ്ടിച്ച ആ നോവൽ അവർക്ക് നൽകിയത് ഒരു സാങ്കൽപിക ലോകമായിരുന്നു. പിന്നീടങ്ങോട്ട് ഒരുപാട് മലയാളികൾക്ക് ഖസാക്കായിരുന്നു സ്വന്തം നാട്. ഏകാന്തതയുടെ നൂറ് വർഷങ്ങൾ എന്ന കൃതി സ്പാനിഷ് സാഹിത്യത്തിൽ എന്താണോ അതാണ് ഖസാക്കിന്റെ ഇതിഹാസം മലയാള സാഹിത്യത്തിൽ ചെയ്തത്. ഖസാക്കിനെ മറന്ന് ഒ.വി വിജയനെ ഓർക്കാൻ കഴിയില്ല. എഴുത്തുകാരനും കൃതിയും അത്രമേൽ കെട്ടുപിണഞ്ഞുകിടക്കുന്നു.\nദർശന സമഗ്രതയായിരുന്നു ഒ.വി വിജയൻ എന്ന എഴുത്തുകാരന്റെ പ്രത്യേകത. ആ എഴുത്തുശൈലി എല്ലാറ്റിനെയും ഉൾക്കൊണ്ടു. ഭാഷയിലും ശൈലിയിലും അപാരമയ കൈയ്യടക്കം വിജയന്റെ സവിശേഷതയായിരുന്നു. ഖസാക്കിന് ശേഷം എഴുതിയ ധർമപുരാണം, ഗുരുസാഗരം, മധുരം ഗായതി, പ്രവാചകന്റെ വഴി, തലമുറകൾ എന്നീ നോവലുകളെല്ലാം ദർശനങ്ങൾ കൊണ്ടും തത്വചിന്ത കൊണ്ടും രാഷ്ട്രീയം കൊണ്ടും വ്യത്യസ്ത ലോകങ്ങൾ സൃഷ്ടിച്ചു.\nനോവലെഴുത്തിൽ മാത്രമല്ല, ചെറുകഥകളിലും സ്വന്തം കൈയ്യൊപ്പ് പതിപ്പിച്ചു വിജയൻ. കടൽതീരത്ത് എന്ന കഥയിലെ വെള്ളായിയപ്പൻ ഇന്നും മലാളികളുടെ നീറുന്ന ഓർമയാണ്. ഇന്ത്യയിലെ എക്കാലത്തെയും മികച്ച കാർട്ടൂണിസ്റ്റുകളിൽ ഒരാൾ കൂടിയായിരുന്നു ഒ.വി വിജയൻ. അടിയന്തരാവസ്ഥയെപ്പറ്റിയുള്ള ഏറ്റവും മികച്ച കാർട്ടൂൺ വിജയന്റേതാണ്. ആ കാർട്ടൂണുകളിൽ ചരിത്രാന്വേഷണവും രാഷ്ട്രീയവും ഇഴചേർന്നുകിടന്നു. 2005 മാർച്ച് 30നാണ് വിജയൻ ഈ ലോകത്തോട് വിട പറഞ്ഞത്.\nStory highlight: Ov Vijayan\nRead more on: OV Vijayan


ഡല്‍ഹിയിലെ വായു മലിനീകരണം നിയന്ത്രിക്കാന് എന്ത് നടപടിയാണ്സ്വീകരിച്ചത്? കേന്ദ്രത്തിന് വിമര്‍ശനവുമായി സുപ്രീം കോടതി – Jaihind TV\nഡല്‍ഹിയിലെ വായു മലിനീകരണം നിയന്ത്രിക്കാന് എന്ത് നടപടിയാണ്സ്വീകരിച്ചത്? കേന്ദ്രത്തിന് വിമര്‍ശനവുമായി സുപ്രീം കോടതി\nന്യൂഡല്‍ഹി : രാജ്യതലസ്ഥാനത്തെ വായുമലിനീകരണ വിഷയത്തിൽ കേന്ദ്രത്തിനെതിരെ രൂക്ഷവിമര്‍ശനവുമായി സുപ്രീം കോടതി. വീടുകളിൽ പോലും മാസ്ക് ഉപയോഗിക്കാൻ നിർബന്ധിതരാവുകയാണെന്ന് ചീഫ് ജസ്റ്റിസ് എന്.വി രമണ ചൂണ്ടിക്കാട്ടി. വായുമലിനീകരണം നിയന്ത്രിക്കാന് എന്ത് നടപടികളാണ് സര്‍ക്കാര് സ്വീകരിക്കുന്നതെന്നും കോടതി കേന്ദ്രത്തോട് ആരാഞ്ഞു.\nഡൽഹിയിലെ അന്തരീക്ഷ മലിനീകരണ തോത് വർധിക്കുന്നതുമായി ബന്ധപ്പെട്ട് 17 കാരനായ ഡൽഹി വിദ്യാർത്ഥി ആദിത്യ ദുബെ നൽകിയ ഹർജി പരിഗണിക്കവെയാണ് കോടതി രൂക്ഷ വിമർശനം നടത്തിയത്. ഡൽഹിയിൽ ആവശ്യമെങ്കിൽ രണ്ട് ദിവസം ലോക്ക്ഡൌൺ പ്രഖ്യാപിക്കണം എന്ന് സുപ്രീം കോടതി പറഞ്ഞു.വായു മലീനികരണത്തിന് പുറമെ, മഹാമാരിയും, ഡെങ്കിയെയും നേരിടുകയാണ് ഡൽഹിക്കാർ എന്നും കോടതി ചൂണ്ടിക്കാട്ടി. വായുമലിനീകരണ വിഷയത്തില് സര്‍ക്കാര് വേണ്ടത്ര പരിഗണന നല്‍കുന്നില്ലെന്നും നിഷ്‌ക്രിയമാണെന്നും ഹര്‍ജിയില് ആദിത്യ ദുബെ ആരോപിച്ചിരുന്നു.\nഅതേസമയം മലിനീകരണം നിയന്ത്രിക്കാന് ആവശ്യമായ നടപടികള് സ്വീകരിച്ചുവരികയാണെന്ന് കേന്ദ്രസര്‍ക്കാര് കോടതിയെ അറിയിച്ചു. ഡൽഹിയുടെ അതിര്‍ത്തി സംസ്ഥാനങ്ങളായ പഞ്ചാബിലും ഹരിയാനയിലും പടിഞ്ഞാറന് ഉത്തര് പ്രദേശിലും കൃഷിസ്ഥലത്തെ അവശിഷ്ടങ്ങള് കത്തിക്കുന്നതാണ് രൂക്ഷമായ മലിനീകരണത്തിലേക്ക് നയിച്ചതെന്നായിരുന്നു കേന്ദ്രം കോടതിയിൽ വിശദീകരിച്ചത്. മലിനീകരണം ഉണ്ടായത് കര്‍ഷകര് കാരണമാണെന്ന തരത്തില് പറയുന്നത് എന്തിനാണെന്ന് ചീഫ് ജസ്റ്റിസ് ആരാഞ്ഞു. ബാക്കി കാരണങ്ങളെക്കുറിച്ച് എന്താണ് പറയാനുള്ളതെന്ന് ചോദിച്ച കോടതി, മലിനീകരണം നിയന്ത്രിക്കാന് നിങ്ങള് എന്ത് നടപടിയാണ് സര്‍ക്കാര് സ്വീകരിക്കുന്നതെന്നും കേന്ദ്രത്തോട് ചോദിച്ചു.


കോലിയോട് കളിക്കാന് നില്‍ക്കരുത്; റബാദയ്ക്ക് കിട്ടിയത് കിടിലന് മറുപടി | Virat Kohli's perfect reply after being hit on ribs by Kagiso Rabada\nകോലിയോട് കളിക്കാന് നില്‍ക്കരുത്; റബാദയ്ക്ക് കിട്ടിയത് കിടിലന് മറുപടി\nFeb 5, 2018, 03:46 PM IST\nദക്ഷിണാഫ്രിക്കന് പേസര്‍മാരെ നേരിടാന് ഇന്ത്യന് ബാറ്റ്‌സ്മാന്‍മാര് വിയര്‍ക്കുന്നുവെന്ന വിമര്‍ശനത്തിനുള്ള മറുപടി കൂടിയായിരുന്നു അത്\nസെഞ്ചൂറിയന്: ദക്ഷിണാഫ്രിക്കയും ഇന്ത്യയും തമ്മിലുള്ള രണ്ടാം ഏകദിനത്തിനടയില് ആരാധകര്‍ക്ക് ആവേശമൊരുക്കി ഇന്ത്യന് ക്യാപ്റ്റന് വിരാട് കോലി. ദക്ഷിണാഫ്രിക്കന് പേസര് കാഗിസോ റബാദയുമായി ക്രീസില് നേര്‍ക്കുനേര് പോരാടിയാണ് കോലി ആവേശം വിതറയിത്.\nദക്ഷിണാഫ്രിക്കന് പേസര്‍മാരെ നേരിടാന് ഇന്ത്യന് ബാറ്റ്‌സ്മാന്‍മാര് വിയര്‍ക്കുന്നുവെന്ന വിമര്‍ശനത്തിനുള്ള മറുപടി കൂടിയായിരുന്നു അത്. മത്സരത്തിന്റെ എട്ടാം ഓവറില് റബാദയുടെ ബൗണ്‍സര് കോലിയുടെ വയറില് കൊണ്ടതോടെയാണ് സംഭവങ്ങള്‍ക്ക് തുടക്കം.\nറബാദയുടെ പന്തില് പുള്‍ഷോട്ടിന് ശ്രമിച്ച കോലിയുടെ ശ്രമം ബാറ്റില്‍തട്ടി വയറില് കൊള്ളുകയായിരുന്നു. കോലി ഷോട്ട് മിസ്സാക്കിയതോടെ ആ സന്തോഷം റബാദ മറച്ചുവെച്ചില്ല. ചിരിച്ചാണ് റബാദ ആ പന്ത് ആഘോഷിച്ചത്. കമന്ററി ബോക്‌സിലുണ്ടായിരുന്ന ദക്ഷിണാഫ്രിക്കയുടെ മുന് താരം ഷോണ് പൊള്ളോക്ക് റബാദയെ അനുകൂലിച്ചുള്ള നിലപാടെടുക്കുകയും ചെയ്തു. റബാദ രാജ്യത്തിന് വേണ്ടിയാണ് കളിക്കുന്നതെന്നും അതുകൊണ്ട് അക്രമണോത്സുകനാകുന്നതില് തെറ്റില്ലെന്നുമായിരുന്നു പൊള്ളോക്കിന്റെ കമന്ററി.\nഎന്നാല് ഇതിനെല്ലാമുള്ള മറുപടി കോലി അടുത്ത പന്തിലൂടെ നല്‍കി. കിടിലന് പുള്‍ഷോട്ടിലൂടെ റബാദയുടെ ബൗണ്‍സര് അതിര്‍ത്തി കടത്തി കോലി ആറു റണ്‍സ് കൂട്ടിച്ചേര്‍ത്തു. ബൗണ്‍സറുകളെ പേടിക്കുന്നവരല്ല ഇന്ത്യന് താരങ്ങള് എന്ന് വ്യക്തമാക്കുന്നതായിരുന്നു കോലിയുടെ ആ സിക്‌സ്.\nWATCH - #ViratKohli gets hit on the ribs one ball, pulls the next for6#INDvSA pic.twitter.com/JaeM5p6BRx\n— Cric Shots Videos (@VideosShots)5February 2018\nContent Highlights: Virat Kohli's perfect reply after being hit on ribs by Kagiso Rabada\nമുംബൈ: ട്വന്റി 20 ലോകകപ്പിലെ ഇന്ത്യയുടെ പുറത്താകലിനു പിന്നാലെ തന്നെ വിരാട് കോലിയുടെ ..


Aerox 155-നെ സ്‌പോര്‍ട്ടിയാക്കാം; ഔദ്യോഗിക ആക്‌സസറികളും വിലകളും പങ്കുവെച്ച് Yamaha - Malayalam DriveSpark\n1 hr ago ഇന്ധന വില വർധനവ് മൂലം BP കൂട്ടേണ്ട! 2022 -ൽ ഇന്ത്യയിൽ കുറഞ്ഞ ചെലവിൽ ഉപയോഗിക്കാവുന്ന 10 CNG കാറുകൾ\n13 hrs ago 2022 -ൽ കാറുകളിൽ കൂടുതൽ സാധാരണയായി കണ്ടെത്തിയേക്കാവുന്ന ലേറ്റസ്റ്റ് ഫീച്ചറുകൾ\n16 hrs ago Z650RS-ന് സ്‌പെഷ്യല് പതിപ്പുമായി Kawasaki; വൈകാതെ ഇന്ത്യയിലേക്കും\n17 hrs ago പുതിയ Cayenne പ്ലാറ്റിനം എഡിഷൻ അവതരിപ്പിച്ച് Porsche; ഇന്ത്യൻ ലോഞ്ച് ഉടൻ\nNews ദിലീപിനെതിരായ നീക്കങ്ങള്‍ക്ക് സൂപ്പര് താരത്തിന്റെ പിന്തുണ; ആരാണ് ആ താരം? മെസേജ് അയച്ചു\nMovies കേരള സാരിയിൽ സിമ്പിൾ ലുക്കിൽ ഐശ്വര്യ, കസവ് മുണ്ട് ഉടുത്ത് സ്റ്റൈലായി അനൂപ്, വിവാഹ ചിത്രങ്ങൾ കാണാം...\nUpdated: Thursday, September 23, 2021, 12:16 [IST]\nഏതാനും ദിവസങ്ങള്‍ക്ക് മുന്നെയാണ് നിര്‍മാതാക്കളായ യമഹ രാജ്യത്ത് പുതിയ എയറോക്‌സ് 155 മാക്‌സി-സ്‌കൂട്ടര് പുറത്തിറക്കിയത്. 1.30 ലക്ഷം രൂപ മുതലാണ് ഈ മാക്‌സി സ്‌കൂട്ടറിന്റെ എക്‌സ്‌ഷോറൂം വില.\nനിലവില് ഇന്ത്യയില് വില്‍ക്കുന്ന ഏറ്റവും ശക്തമായ സ്‌കൂട്ടര് കൂടിയാണിതെന്ന് വേണം പറയാന്. യമഹ ഇപ്പോള് അതിന്റെ ഔദ്യോഗിക ആക്‌സസറികള് വിലകള്‍ക്കൊപ്പം വെളിപ്പെടുത്തുകയും ചെയ്തിരിക്കുകയാണ്. പുതിയ യമഹ എയറോക്‌സ് 155 വാങ്ങാനും നിങ്ങളുടെ മാക്‌സി-സ്‌കൂട്ടര് ഇത്തിരി സ്‌പോര്‍ട്ടിയാക്കാന് ആഗ്രഹിക്കുന്നുവെങ്കിലും ഈ ആക്‌സസറികള് പരിശോധിക്കാവുന്നതാണ്.\nയമഹ എയറോക്‌സ് 155 ഔദ്യോഗിക ആക്സസറികളും അവയുടെ വില വിവരങ്ങളും\nKYB അള്‍ട്ടിമേറ്റ് സീരീസ് എയറോക്‌സ് - 17,024 രൂപ\nസ്‌പോര്‍ട്ട് സ്‌ക്രീന് സ്‌മോക്ക് - 3,930 രൂപ\nബോഡി കവര് - 350 രൂപ\nസീറ്റ് കവര് - 650 രൂപ\nഎല്‍ഇഡി ഫ്‌ലാഷര് - 1490 രൂപ\nവിസര് ട്രിം കാര്‍ബണ് - 7,216 രൂപ\nപുതിയ എയറോക്‌സ് 155 മാക്‌സി-സ്‌കൂട്ടറിനായി യമഹ ഒരു കൂട്ടം ആക്സസറികളാണ് വാഗ്ദാനം ചെയ്യുന്നത്. കൂടാതെ, ഔദ്യോഗിക ആക്‌സസറി പാക്കേജിന്റെ ഭാഗമായി കമ്പനി KYB യും വാഗ്ദാനം ചെയ്യുന്നു എന്നതാണ് മറ്റൊരു കാര്യം.\nഅടിസ്ഥാനപരമായി, സ്റ്റാന്‍ഡേര്‍ഡ് എയറോക്‌സ് 155 ഡ്യുവല് സ്പ്രിംഗ്-ലോഡഡ് ഷോക്ക് അബ്‌സോര്‍ബറുകള് പിന്‍ഭാഗത്ത് ക്രമീകരിക്കാനാവാതെ ലഭിക്കുന്നു. അതിനാല്, KYB യില് നിന്നുള്ള ഔദ്യോഗി ആക്‌സസറിയായി യമഹ അഡ്വാന്‍സ്ഡ് ഗ്യാസ് ചാര്‍ജ്ഡ് ഡ്യുവല് ഷോക്ക് അബ്‌സോര്‍ബറുകള് നല്‍കുന്നു. ഇത് റൈഡറിനും കുഷ്യനും കൂടുതല് ആശ്വാസം നല്‍കും കൂടാതെ റൈഡറുടെ ആവശ്യത്തിനനുസരിച്ച് അതിന്റെ സ്പ്രിംഗ് ടെന്‍ഷന് ട്യൂണ് ചെയ്യാനും കഴിയും.\nകഴിഞ്ഞ കുറച്ച് മാസങ്ങളായി ഇന്ത്യയില് നിരവധി പുതിയ മോഡലുകള് അവതരിപ്പിച്ചുകൊണ്ട് യമഹ അതിന്റെ വില്‍പ്പന ഉയര്‍ത്താനുള്ള പദ്ധതികള് ആസൂത്രണം ചെയ്യുകയാണ്. അടുത്തിടെ, ജാപ്പനീസ് നിര്‍മ്മാതാവ് മൈല്‍ഡ്-ഹൈബ്രിഡ് സാങ്കേതികവിദ്യ ഉപയോഗിച്ച് ഫാസിനോ Fi 125, റേ- ZR എന്നിവയുടെ പുതുക്കിയ ആവര്‍ത്തനങ്ങള് വിപണിയില് എത്തിച്ചിരുന്നു.\nകമ്പനിയുടെ ഇന്ത്യയിലെ പോര്‍ട്ട്‌ഫോളിയോയില് മൂന്നാമത്തെ സ്‌കൂട്ടറാണ് ഇപ്പോള് എയ്‌റോക്‌സ് 155 രൂപത്തില് എത്തിയിരിക്കുന്നത്. ഇന്ത്യയിലെ ഇരുചക്ര വാഹന വിപണിയില് അത്ര പ്രശസ്തമല്ലാത്ത് മാക്‌സി സ്‌കൂട്ടര് ശ്രേണിയിലേക്കാണ് മോഡലിനെ കമ്പനി അവതരിപ്പിച്ചിരിക്കുന്നത്.\nബ്ലൂ / സില്‍വര്, വൈറ്റ് / ബ്ലാക്ക് എന്നീ രണ്ട് ഡ്യുവല് ടോണ് നിറങ്ങളിലാണ് എയ്റോക്സ് 155 പുറത്തിറക്കിയിരിക്കുന്നത്. നിലവില് അപ്രീലിയ SXR 160 എന്ന ഒരു മോഡല് മാത്രമേ ഈ ശ്രേണിയില് എതിരാളിയായുള്ളൂ. മാക്‌സി സ്‌കൂട്ടര് ഇന്ത്യയില് ആദ്യമായി ഓട്ടോ എക്‌സ്‌പോ 2018 ല് കമ്പനി പ്രദര്‍ശിപ്പിച്ചിരുന്നു.\nഇന്തോനേഷ്യ, ഫിലിപ്പീന്‍സ്, തായ്ലന്‍ഡ് എന്നിവയുള്‍പ്പെടെ ഏതാനും തെക്കുകിഴക്കന് ഏഷ്യന് വിപണികളില് എയ്റോക്‌സ് 155 ഇതിനോടകം തന്നെ വില്‍പ്പനയ്ക്കെത്തിയിട്ടുണ്ട്. എയ്റോക്സിന്റെ ഏറ്റവും പുതിയ ആവര്‍ത്തനം ഈ വര്‍ഷം ആദ്യം അന്താരാഷ്ട്ര അരങ്ങേറ്റം കുറിച്ചിരുന്നു.\nഎയറോക്സില് എല്‍ഇഡി ഡിആര്‍എല്ലുകളും അപ്രോണില് ഘടിപ്പിച്ചിട്ടുള്ള എല്‍ഇഡി ടെയില് ലാമ്പും അടങ്ങുന്ന ഇരട്ട എല്‍ഇഡി ഹെഡ്‌ലൈറ്റ് സജ്ജീകരണവുമുണ്ട്. ചില സിഗ്‌നേച്ചര് മാക്‌സി സ്‌റ്റൈലിംഗ് സൂചനകളില് ഫ്രണ്ട്-ഹെവി ഫെയര്‍ഡ് ബോഡി, ഉയര്‍ത്തിയ ഫ്‌ലോര്‍ബോര്‍ഡ്, സ്റ്റെപ്പ്-അപ്പ് പില്യണ് സീറ്റ് എന്നിവയും ഉള്‍പ്പെടുന്നു.\nഅനുപാതത്തിന്റെ അടിസ്ഥാനത്തില്, എയറോക്‌സ് 1,980 മില്ലീമീറ്റര് നീളവും 700 മില്ലീമീറ്റര് വീതിയും 1,150 മില്ലീമീറ്റര് ഉയരവും ഉള്ള മോഡലാണ്. ഓഫറിലുള്ള വീല്‍ബേസ് 1,350 mm ആണ്. ഫ്യുവല് ടാങ്ക് കപ്പാസിറ്റി 5.5 ലിറ്ററാണെന്നും കമ്പനി അറിയിച്ചു. സ്‌കൂട്ടറിന് 125 കിലോഗ്രാം ഭാരമുണ്ട്, കൂടാതെ 790 mm സീറ്റ് ഉയരമുണ്ട്. സ്‌കൂട്ടറിന്റെ ഫ്യുവല് ഫില്ലര് ക്യാപ് അതിന്റെ ഫ്‌ലോര്‍ബോര്‍ഡിലെ ഒരു സെന്‍ട്രല് റിഡ്ജില് സ്ഥാപിച്ചിരിക്കുന്നതും ഹൈലൈറ്റായി കമ്പനി എടുത്തുപറയുന്നു.\nസവിശേഷതകളെക്കുറിച്ച് പറയുകയാണെങ്കില്, ബ്ലൂടൂത്ത്, യമഹയുടെ വൈ-കണക്റ്റ് സ്മാര്‍ട്ട്‌ഫോണ് ആപ്പ് തുടങ്ങിയ കണക്റ്റിവിറ്റി മൊഡ്യൂളുകള് ഉപയോഗിച്ച് പ്രവര്‍ത്തനക്ഷമമാക്കിയ ഡിജിറ്റല് ഇന്‍സ്ട്രുമെന്റ് കണ്‍സോളാണ് എയറോക്‌സ് 155 സിസി സ്‌കൂട്ടറില് സജ്ജീകരിച്ചിരിക്കുന്നത്.\nരണ്ടാമത്തേത് ഉപയോക്താക്കള്‍ക്ക് അവരുടെ സ്മാര്‍ട്ട്ഫോണുകള് സ്‌കൂട്ടറുമായി ബന്ധിപ്പിക്കാനും അവസാന പാര്‍ക്കിംഗ് ലൊക്കേഷന്, സര്‍വീസ് ഷെഡ്യൂളുകള്, തകരാറുള്ള അറിയിപ്പുകള്, മൈലേജ് മുതലായ സവിശേഷതകള് ആക്‌സസ് ചെയ്യാനും അനുവദിക്കുന്നു.\nട്രാക്ഷന് കണ്‍ട്രോള് സിസ്റ്റവും 25 ലിറ്റര് സ്റ്റോറേജും റിമോട്ട് ലോക്കിംഗ് ബട്ടണ് ഉപയോഗിച്ച് ആക്‌സസ് ചെയ്യാന് കഴിയും. എഞ്ചിന് സ്റ്റാര്‍ട്ട്-സ്റ്റോപ്പ് ഫംഗ്ഷന്, ഹസാര്‍ഡ് ലൈറ്റുകള്, കീലെസ് സ്റ്റാര്‍ട്ട് എന്നിവയാണ് മറ്റ് ഫീച്ചര് ഹൈലൈറ്റുകള്.\n155 സിസി ലിക്വിഡ്-കൂള്‍ഡ്, DOHC സിംഗിള് സിലിണ്ടര് എഞ്ചിനുള്ള വേരിയബിള് വാല്‍വ് ആക്യുവേഷന് (VVA) ആണ് എയറോക്‌സിന് കരുത്ത് നല്‍കുന്നത്. ഇത് R15 V4, MT-15, XSR 155 എന്നിങ്ങനെയുള്ള മറ്റ് യമഹ മോഡലുകളില് കണ്ടതിന് സമാനമായ എഞ്ചിന് തന്നെയാണ്.\nഈ മോട്ടോര് 8,000 rpm-ല് 14.8 bhp കരുത്തും 6,500 rpm-ല് 14 Nm പരമാവധി ടോര്‍ക്കും നല്‍കുന്നു. ഇലക്ട്രോണിക് ഫ്യുവല് ഇഞ്ചക്ഷന് (EFI) കൊണ്ട് സജ്ജീകരിച്ചിരിക്കുന്ന ഇത് ട്രാന്‍സ്മിഷന് ചുമതലകള് നിര്‍വഹിക്കുന്നതിന് പരമ്പരാഗത V-ബെല്‍റ്റ് CVT ഉപയോഗിക്കുന്നു.\nമുന്നില് ഒരു ജോടി പരമ്പരാഗത ടെലിസ്‌കോപ്പിക് ഫോര്‍ക്കുകളും പിന്നില് ഇരട്ട റിമോട്ട് റിസര്‍വോയര് ഷോക്ക് അബ്‌സോര്‍ബറുകളും ഉള്‍പ്പെടുന്നു. സുരക്ഷയ്ക്കായി മുന്നില് ഒരു ഡിസ്‌ക് ബ്രേക്കും പിന്നില് ഒരു ഡ്രം ബ്രേക്കും, എബിഎസും കമ്പനി വാഗ്ദാനം ചെയ്യുന്നു.\nYamaha introduced official accessories and prices for aerox 155 maxi scooter


തൊണ്ടയിൽ കഫം അടഞ്ഞിരിക്കുന്ന പ്രശ്നം എളുപ്പത്തിൽ മാറ്റാം...\nതൊണ്ടയിൽ കഫം അടഞ്ഞിരിക്കുന്ന പ്രശ്നം എളുപ്പത്തിൽ മാറ്റാം…\nകഫക്കെട്ട് പ്രശ്നങ്ങൾ നിരവധി പേരിൽ കണ്ടുവരുന്ന ഒരു പ്രശ്നമാണ്. ഇത്തരത്തിലുള്ള പ്രശ്നങ്ങൾ വളരെ എളുപ്പത്തിൽ മാറ്റിയെടുക്കാൻ സഹായകരമായ ചില കാര്യങ്ങളാണ് ഇവിടെ നിങ്ങളുമായി പങ്കുവയ്ക്കുന്നത്. എല്ലാവർക്കും എപ്പോഴെങ്കിലും ഉണ്ടാവുന്ന പ്രശ്നമാണ് ചുമ വരുമ്പോൾ തൊണ്ടയിൽ കഫം അടങ്ങിയിരിക്കുന്ന പ്രശ്നങ്ങൾ. ഇതുവലിയ രീതിയിലുള്ള അസ്വസ്ഥതകൾ ഉണ്ടാകാറുണ്ട്.\nചങ്കിൽ അടഞ്ഞിരിക്കുന്ന കഫം അങ്ങോട്ടുമിങ്ങോട്ടും ഇല്ലാത്ത ബുദ്ധിമുട്ട് കുറച്ച് പ്രയാസകരമാണ്. പലപ്പോഴും ഇത്തരം പ്രശ്നങ്ങൾ മാറ്റിയെടുക്കാൻ വീട്ടിൽ തന്നെ കാര്യങ്ങൾ ചെയ്തു നോക്കുകയാണ് പതിവ്. എന്നാലും നല്ല രീതിയിലുള്ള റിസൾട്ട് ലഭിച്ചിരുന്നില്ല. കൂടുതൽ പേരും ഇത്തരം ബുദ്ധിമുട്ടുകൾ പേറി ദിവസങ്ങളോളം നടക്കുന്നവരാണ്. കുറച്ചെങ്കിലും ആശ്വാസം കിട്ടിയാൽ തന്നെ ബുദ്ധിമുട്ടുകൾ വീണ്ടും വരുന്ന അവസ്ഥകളും സാഹചര്യങ്ങൾ ഉണ്ടാകാറുണ്ട്.\nഇത്തരത്തിൽ തൊണ്ടയിൽ ഉണ്ടാകുന്ന ബുദ്ധിമുട്ടുകൾ മാറ്റിയെടുക്കാൻ വീട്ടിൽ ചെയ്യാൻ കഴിയുന്ന ചില കാര്യങ്ങളാണ് ഇവിടെ നിങ്ങളുമായി പങ്കുവയ്ക്കുന്നത്. അത് എന്താണ് എങ്ങനെയാണ് ചെയ്യേണ്ടത് തുടങ്ങിയ കാര്യങ്ങളാണ് ഇവിടെ നിങ്ങളുമായി പങ്കു വെക്കുന്നത്. പനിക്കൂർക്ക മുതിർന്നവർക്കും ചെറിയ കുട്ടികൾക്ക് ഒരുപാട് അസുഖങ്ങൾക്ക് എതിരെ പ്രയോഗിക്കാൻ സഹായിക്കുന്ന നല്ല മെഡിസിൻ ആണ്.\nപ്രത്യേകിച്ച് കുട്ടികൾക്കുണ്ടാകുന്ന അസുഖങ്ങൾ മാറ്റിയെടുക്കാൻ പല രീതിയിൽ ഉപയോഗിക്കുന്ന ഒന്നാണ് ഇത്. ഇത് എങ്ങനെ തയ്യാറാക്കാം ഉപയോഗിക്കാം തുടങ്ങിയ കാര്യങ്ങൾ താഴെ പറയുന്നുണ്ട്. NB ഒരു ഡോക്ടറുടെ നിർദേശപ്രകാരം മാത്രം ഇത്തരത്തിലുള്ള അറിവുകൾ ഉപയോഗിക്കുന്നതാണ് നല്ലത്. ഓരോരുത്തരുടെയും ശരീരം പലതരത്തിലാണ് ഇതിനെ പ്രതികരിക്കുക. അതുകൊണ്ടുതന്നെ ഇത്തരത്തിലുള്ള അറിവുകൾ ഒരു ഡോക്ടറുടെ നിർദേശപ്രകാരം മാത്രം ഉപയോഗിക്കുക. കൂടുതൽ അറിയുവാൻ ഈ വീഡിയോ കാണൂ.\nഒരു സ്പൂൺ മതി മലബന്ധം പ്രശ്നം പൂർണമായി മാറ്റാം…\nഉറങ്ങി എണീറ്റ ഉടനെ ഇതുകഴിച്ചാൽ നിരവധി ഗുണങ്ങൾ… വയറു കുറയ്ക്കാം…


സ്‌കൂള് വിദ്യാഭ്യാസത്തില് തോല്‍വി തിരിച്ചുവരുമ്പോള്.... :: Janmabhumi Daily\nസ്‌കൂള് വിദ്യാഭ്യാസത്തില് തോല്‍വി തിരിച്ചുവരുമ്പോള്....\nസുഗതന് എല് ശൂരനാട്\nSunday 10 March 2019 5:20 am IST\nപരീക്ഷകളില് വിജയവും പരാജയവും കുട്ടി നേരിടണം. പരാജയം നേരിട്ട വ്യക്തികള് മാത്രമേ ജീവിത്തില് ശോഭിച്ചിട്ടുള്ളു. അത് അവരെ ബോദ്ധ്യപ്പെടുത്തണം. ഇപ്പോഴത്തെ ഭൂരിഭാഗം കുട്ടികളും ജീവിത സുഖങ്ങളും ജയവും മാത്രം നേടിയാണു വളരുന്നത്. ജയം മാത്രം അനുഭവിച്ച കുട്ടി ജീവിത പ്രതിസന്ധികളില് തളര്‍ന്നുപോകുന്ന കാഴ്ച സാധാരണമാണ്.\nപൊതുവിദ്യാലയങ്ങളില് തോല്‍വി സമ്പ്രദായം തിരിച്ചുകൊണ്ടുവരാനുള്ള നീക്കം സമ്മിശ്രഫലം ഉളവാക്കാനാണ് സാധ്യത. സ്‌കൂള്‍തലം കഴിഞ്ഞ് ഹയര്‍സെക്കന്ററി തലത്തിലെത്തുന്ന കുട്ടികള്‍ക്ക് മാതൃഭാഷ ഉള്‍പ്പെടെയുള്ള ഭാഷാവിഷയങ്ങളും മറ്റ് വിഷയങ്ങളിലെ അടിസ്ഥാന വിവരങ്ങളും അറിഞ്ഞുകൂടാത്ത സ്ഥിതിയാണ്, ചെറിയ തോതിലെങ്കിലും, ഇന്നു നിലനില്‍ക്കുന്നത്. യുപി ക്‌ളാസുകളില് ഭാഷാവിഷയങ്ങളിലെ കുറവുകള് പരിഹരിക്കുന്നതിനായി ഹലോ ഇംഗ്ലീഷ്, മലയാളതിളക്കം തുടങ്ങിയ പദ്ധതികള് പൊതുവിദ്യാഭ്യാസ വകുപ്പിന്റെ നേതൃത്വത്തില് നടക്കുന്നത് ആശ്വാസമാണ്.\nകുട്ടികളില് ഗുണപരമായ മാറ്റം ഇതിലൂടെ ഉണ്ടായിട്ടുമുണ്ട്. ഇത്തരം പദ്ധതികള് ഭാവിയില് എല്‍പി ക്‌ളാസുകളില് മാത്രമായി നടപ്പാക്കുന്നതു കുറേകൂടി പ്രയോജനകരവും പ്രായോഗികവും ആയിരിക്കും. യുപി ക്ലാസ്സെത്തുന്നതിനു മുന്‍പായി ഭാഷാവിഷയങ്ങളും കണക്കിലെ അടിസ്ഥാന വിവരങ്ങളും കൈകാര്യം ചെയ്യാന് കുട്ടികള് പ്രാപ്തരായാല് ഉപരി ക്‌ളാസുകളിലെ പഠനപുരോഗതിയില് വലിയ മാറ്റം വരും. അദ്ധ്യാപകര്‍ക്കും ആശ്വാസമായിരിക്കും. കാരണം, ഉയര്‍ന്ന ക്‌ളാസുകളിലെ പാഠഭാഗങ്ങള് കൂടുതല് വിശദമായും വിശാലമായും അവതരിപ്പിക്കുവാന് കഴിയും.\nരാജ്യസഭ പാസാക്കിയ പുതിയ നിയമമനുസരിച്ച് അഞ്ചാം ക്‌ളാസിലും എട്ടാം ക്‌ളാസിലും തോല്‍വി സമ്പ്രദായം തിരിച്ചുകൊണ്ടുവരുമ്പോള്, തോല്‍ക്കുന്ന കുട്ടികള്‍ക്കു പുനഃപരീക്ഷ നടത്താനാണു നീക്കം. ഇത് പ്രഹസനമാവാനാണ് സാധ്യത. കാരണം, സ്‌കൂളിലെ പുനഃപരീക്ഷ എഴുതിയ ആരും തോറ്റിട്ടില്ല. ഫലത്തില് പഴയ ഓള് പാസ് രീതിതന്നെ നടപ്പില് വരും. അതിനാല്, ഇതിലൂടെ കുട്ടി ആര്‍ജിക്കേണ്ട അറിവുകള് നേടുമെന്നു യാതൊരു ഉറപ്പുമില്ല.\nപഠനത്തില് ശ്രദ്ധ കുറഞ്ഞു\nതോല്‍വി സമ്പ്രദായവും ശിക്ഷണവും നിര്‍ത്തലാക്കിയതിനുശേഷം ഭൂരിഭാഗം കുട്ടികളും പഠനത്തില് കാര്യമായി ശ്രദ്ധിക്കാതായി. മത്സരബുദ്ധിയും ആവശ്യകതാബോധവും കുറഞ്ഞിട്ടുമുണ്ട്. കുട്ടി അഞ്ചാം ക്‌ളാസെത്തുന്നതിനു മുന്‍പുതന്നെ അവര് നേടേണ്ട അടിസ്ഥാന അറിവുകളും (ഭാഷാവിഷയങ്ങള് കൈകാര്യം ചെയ്യാനും, സംഖ്യാബോധവും ക്രിയകളും ) പഠനത്തിന്റെ പ്രാധാന്യവും മറ്റും കുട്ടി നേടിയെന്ന വസ്തുത ഓരോ അദ്ധ്യാപകനും രക്ഷിതാവിനും ബോധ്യപ്പെടണം. അങ്ങനെ ആയാല് തോല്‍വി സമ്പ്രദായം ഇല്ലെങ്കില്‍പ്പോലും ഒരു പരിധിവരെ ഈ വിഷയത്തിന് പരിഹാരമാകും.\nസുഖത്തോടൊപ്പം ദു:ഖവും അറിയണം\nപരീക്ഷകളില് വിജയവും പരാജയവും കുട്ടി നേരിടണം. പരാജയം നേരിട്ട വ്യക്തികള് മാത്രമേ ജീവിത്തില് ശോഭിച്ചിട്ടുള്ളു. അത് അവരെ ബോദ്ധ്യപ്പെടുത്തണം. ഇപ്പോഴത്തെ ഭൂരിഭാഗം കുട്ടികളും ജീവിതസുഖങ്ങളും ജയവും മാത്രം നേടിയാണു വളരുന്നത്. ജയം മാത്രം അനുഭവിച്ച കുട്ടി ജീവിത പ്രതിസന്ധികളില് തളര്‍ന്നുപോകുന്ന കാഴ്ച സാധാരണമാണ്. ഫലത്തില് കുട്ടികള് ജീവിതം പഠിക്കുന്നില്ല. ഒരേ നാണയത്തിന്റെ ഇരു വശങ്ങളായ സുഖവും ദുഖവും കുട്ടികള് അറിഞ്ഞ്് അനുഭവിക്കാന് തടസ്സം നില്‍ക്കുന്നത് രക്ഷിതാക്കള് തന്നെയാണ്. 'ഞാന് വളരെ കഷ്ടപ്പെട്ട് ദുരിതം അനുഭവിച്ചാണ് ഈ നിലയിലെത്തിയത്. എന്റെ മക്കള് അങ്ങനെ ബുദ്ധിമുട്ട് അനുഭവിക്കുവാന് പാടില്ല. അവര്‍ക്ക് ഒരു കുറവും വരാന് ഇടയാകരുത് 'എന്നാണ് പല രക്ഷിതാക്കളുടെയും ഭാഷ്യം. തീര്‍ത്തും അനാരോഗ്യകരമായ കാഴ്ചപ്പാടാണത്. നമ്മുടെ പ്രാരാബ്ധങ്ങളും ബുദ്ധിമുട്ടുകളും വിഷമതകളും സാമ്പത്തിക കാര്യങ്ങളും അറിഞ്ഞുതന്നെവേണം കുട്ടികള് വളരാന്. ഗള്‍ഫില് പണിയെടുക്കുന്ന കൂടുതല്‍പേരും അവിടുത്തെ പ്രയാസങ്ങള് കുടുംബാംഗങ്ങളുമായി പങ്കുവെക്കാറില്ല. അതും തെറ്റായ രീതിയാണ്. നമ്മുടെ വീട്ടിലെ സാമ്പത്തിക സ്രോതസുകളും അതിന്റെ പ്രാധാന്യവും വിനിയോഗവും ഒക്കെത്തന്നെ കുട്ടികള് ഉള്‍പ്പെടെ കുടുംബത്തിലെ എല്ലാ അംഗങ്ങളും അറിഞ്ഞിരിക്കണം. ചെറുപ്രായത്തില്‍ത്തന്നെ അവരെ ചെറിയ ഉത്തരവാദിത്തങ്ങള് നിറവേറ്റാന് പ്രാപ്തരാക്കണം. ഇത് അവരില് വലിയ മാറ്റമുണ്ടാക്കും.\nരക്ഷിതാക്കള് ദിവസം പത്തുമിനിറ്റെങ്കിലും കുട്ടികളുമായി മനസുതുറന്നു സംസാരിക്കണം. അവരോടൊപ്പം പൊട്ടിച്ചിരിക്കാനും പൊട്ടിക്കരയാനും ചിന്തിക്കാനും കഴിയണം. സോഷ്യല് മീഡിയയുടെ കടന്നുകയറ്റം കുടുംബബന്ധങ്ങളില് വീഴ്ത്തുന്ന വിള്ളലുകളും കുട്ടികള് ഇതില് വീണുപോകുന്നതും പഠനത്തെ ബാധിക്കും. ഇരുപത്തിമൂന്ന് വയസ്സിനുള്ളില് ഒരു കുട്ടിയും സ്വന്തമായി മൊബൈല് വാങ്ങാതിരിക്കാന് രക്ഷിതാക്കള് ശ്രദ്ധിക്കണം. പ്രൈമറി ക്ലാസുമുതല് ഹയര്‍സെക്കന്ററി തലം വരെയെങ്കിലും, കുട്ടികള് വീട്ടില്‍നിന്നു സ്‌കൂളില്‍പോയി തിരിച്ചുവരുന്നത് വരെയുള്ള ചെറുതും വലുതുമായ എല്ലാ കാര്യങ്ങളും രക്ഷിതാക്കളോട് അല്ലെങ്കില് അദ്ധ്യാപകരോട് തുറന്നുപറയാന് അവരെ പ്രാപ്തരാക്കണം. അങ്ങനെ ശീലിപ്പിക്കണം. എപ്പോഴെങ്കിലും വീട്ടുകാരുമായി ആശയങ്ങള് പങ്കുവെക്കാന് വൈമനസ്യം കാണിക്കുന്നുവെങ്കില് ഒന്നുറപ്പിക്കാം അവന് അല്ലെങ്കില് അവള് എന്തോ കുഴപ്പത്തില് ചെന്ന് ചാടിയിട്ടുണ്ടാകും എന്ന്. പല രക്ഷിതാക്കളും കുട്ടിയെ താഴ്ന്ന ക്ലാസില് കൊണ്ടെ ചേര്‍ത്തശേഷം പത്താംക്‌ളാസിലെ രക്ഷാകര്‍തൃ മീറ്റിങ്ങിനായിരിക്കും എത്തുക. കുറഞ്ഞത് രണ്ടുമാസത്തിലൊരിക്കലെങ്കിലും കുട്ടിയുടെ പഠനനിലവാരം അറിയാന് രക്ഷിതാക്കള് സ്‌കൂളിലെത്തണം. കുട്ടിയുടെ ജീവിത സാഹചര്യങ്ങള് മനസിലാക്കാന് അദ്ധ്യാപകനും കഴിയണം. കുട്ടികള് വഴിതെറ്റി പോകാതിരിക്കാന് ഈ കരുതല് ഉപകരിക്കും.\nകാര്യങ്ങള് ഇങ്ങനെയൊക്ക ആയിരിക്കെ തോല്‍വി സമ്പ്രദായം തിരികെ കൊണ്ടുവരുമ്പോള് ഇതൊന്നും താങ്ങാന് കഴിയാതെ കുട്ടികള് മാനസിക ബുദ്ധിമുട്ട് അനുഭവിക്കും. അത് കുട്ടികളുടെ മേലുള്ള അവകാശ ലംഘനമായി, പീഡിപ്പിക്കലായി ഒക്കെ വ്യാഖ്യാനിക്കപ്പെടും. അതൊക്കെ മുന്നില്‍ക്കണ്ട്, വരുംതലമുറയെ ജീവിതത്തില് ഉടനീളം കരുത്തുള്ളവരായി, കാര്യപ്രാപ്തിയുള്ളവരായി, ലക്ഷ്യബോധമുള്ളവരായി വാര്‍ത്തെടുക്കുവാന് സമൂഹം ഒരേ മനസ്സോടെ നീങ്ങേണ്ടിയിരിക്കുന്നു.\n(ഈ വര്‍ഷത്തെ സംസ്ഥാന അദ്ധ്യാപക അവാര്‍ഡ് ജേതാവാണ് ലേഖകന്)


kuwait conformed 641 new covid cases and 530 recoveries today\nകുവൈത്തിൽ 641 പേർ കൂടി കോവിഡ്; 530 പേർക്ക് കൂടി രോഗവിമുക്തി\n24 മണിക്കൂറിനിടെ4മരണം, ചികിത്സയിൽ ഉള്ളത് 8191 പേർ\n22 Jun, 2020 at 11:07 AM\nകുവൈത്തിൽ 641 പേർക്കാണ് പുതുതായി കോവിഡ് സ്ഥിരീകരിച്ചത്. 530 പേർക്ക് രോഗം ഭേദമായിട്ടുമുണ്ട്. ഇതോടെ രോഗബാധിതരുടെ ആകെ എണ്ണം 40291 ഉം രോഗമുക്തി നേടിയവരുടെ എണ്ണം 31770 ഉം ആയി ഉയർന്നു. 24 മണിക്കൂറിനിടെ4പേരാണ് കോവിഡ് ബാധിച്ചു മരിച്ചത്. ഇതോടെ രാജ്യത്ത് കോവിഡ് മൂലം മരിച്ചവരുടെ എണ്ണം 330 ആയി.\nപുതിയ രോഗികളിൽ 383 പേർ കുവൈത്ത് പൗരന്മാരാണ്. ഫർവാനിയ ഗവർണറേറ്റ് പരിധിയിൽ താമസിക്കുന്ന 120 പേർക്കും ഹവല്ലി ഗവർണറേറ്റ് പരിധിയിൽ താമസിക്കുന്ന 81 പേർക്കും അഹമ്മദിയിൽ നിന്നുള്ള 180 പേർക്കും, കാപിറ്റൽ ഗവർണറേറ്റിൽ 65 പേർക്കും ജഹറയിൽ നിന്നുള്ള 195 പേർക്കും ഇന്ന് കോവിഡ് സ്ഥിരീകരിച്ചു.\nനിലവിൽ 8191 പേരാണ് ചികിത്സയിലുള്ളത്. ഇതിൽ 181 പേർ തീവ്ര പരിചരണവിഭാഗത്തിലാണ് . കഴിഞ്ഞ 24 മണിക്കൂറിനുള്ളിൽ 32162പേരെ കോവിഡ് ടെസ്റ്റിന് വിധേയമാക്കി. രാജ്യത്ത് ഇതുവരെ 357594 കോവിഡ് ടെസ്റ്റുകൾ നടത്തിയതായും ആരോഗ്യമന്ത്രലായം അറിയിച്ചു.


വിശുദ്ധ പാദ്രേ പിയോയുടെ സഹായി ഫാ. മര്‍ചെല്ലിനോ അന്തരിച്ചു\nറോം: വിശുദ്ധ പാദ്രെ പിയോയുടെ സഹായിയും നാമകരണ നടപടികളില് സാക്ഷിയുമായിരുന്ന കപ്പുച്ചിന് വൈദീകന് ഫാ. മര്‍ചെല്ലിനോ നിര്യാതനായി. 91 വയസ്സായിരുന്നു. 1965 ഏപ്രില് 26 മുതല് സെപ്റ്റംബര് 26 വരെ വിശുദ്ധ പാദ്രേ പിയോയുടെ സഹായി പ്രവര്‍ത്തിച്ച ഫാ. മര്‍ചെല്ലിനോ തന്റെ വ്യക്തിപരമായ അടുപ്പത്തിന്റെ വെളിച്ചത്തില് പാദ്രെ പിയോയെ കുറിച്ചു നാല് പുസ്തകങ്ങളും രചിച്ചിരിന്നു. പാദ്രെ പിയോ പിതാവ് (3 വാല്യങ്ങള്), ഒരു വിശുദ്ധന്റെരൂപം (2 വാല്യങ്ങള് ), പാദ്രെ പിയോ പരിശുദ്ധ കന്യകയെക്കുറിച്ച് പറയുന്നു, പരിശുദ്ധ കന്യക പാദ്രെ പിയോയുടെ ജീവിതത്തില് എന്നീ പുസ്തകങ്ങള് ആയിരിന്നു അവ.\n1930 ജൂണ് 30 ന് ഇറ്റലിയിലെ കാംപോബാസ്സോയിലുള്ള കാസാകലേന്‍ദായില് ജനിച്ച അദ്ദേഹം പതിനാറാം വയസ്സില് സഭയില് ചേര്‍ന്നു. 1947 സെപ്റ്റംബര് 16ന് പ്രഥമ വ്രതവാഗ്ദാനം നടത്തി. വൈദീക വിദ്യാര്‍ത്ഥിയായിരിക്കെ 1952 ലാണ് വി. പാദ്രെ പിയോയെ പരിചയപ്പെടുന്നത്. ഇറ്റാലിയന് ഭാഷയിലെ കത്തുകള് കൈകാര്യം ചെയ്യാന് സാന് ജൊവാന്നി റൊത്തോംതൊയിലേക്ക് രണ്ടു മാസത്തേക്ക് അയക്കപ്പെട്ട മര്‍ചെല്ലീനോ പിന്നീട് വീണ്ടും അവിടെയ്ക്ക് തിരിച്ചു വരികയായിരുന്നു. 1954 ഫെബ്രുവരി 21ന് തിരുപട്ടം സ്വീകരിച്ചു. റോമില് നിന്ന് ദൈവശാസ്ത്രത്തിലും മിലാനില് നിന്ന് സാഹിത്യത്തിലും ബിരുദം നേടി.\n1955 ല് വീണ്ടും സാന് ജൊവാന്നി റൊത്തോംതോയില് വൃദ്ധനായ പാദ്രേ പിയോയുടെ വ്യക്തിഗത സഹായിയായും ഇംഗ്ലീഷ് എഴുത്തുകളുടെ ചുമതലക്കാരനുമായി. വിവിധ ചുമതലകളും സഭയില് അദ്ദേഹം നിര്‍വ്വഹിച്ചിരുന്നു. 1995 മുതല് സാന് ജൊവാന്നി റൊത്തോംതൊയില് കുമ്പസാരക്കാരനായി എത്തിയിരുന്ന അദ്ദേഹത്തെ 2004ല് അവിടെയ്ക്കു തന്നെ സഭ ശുശ്രൂഷയ്ക്കു ഭരമേല്‍പ്പിച്ചു. മൂന്ന് കൊല്ലം മുമ്പ് രോഗം ബാധിച്ച് അദ്ദേഹം കിടപ്പിലായിരിന്നു. മൃതസംസ്കാര കര്‍മ്മങ്ങള് സാന് ജൊവാന്നി റൊത്തോംതൊയില് നടത്തി.


കോവിഡിന്റെ പുതിയ രാഷ്ട്രീയ വകഭേദം- എഡിറ്റോറിയല് – Chandrika Daily\nBy web desk3Wednesday January 12, 2022 21:03 pm\nകോവിഡിന്റെ പുതിയ രാഷ്ട്രീയ വകഭേദം- എഡിറ്റോറിയല്\nഈ മഹാമാരികാലത്തും പ്രവാസികളുടെ ടിക്കറ്റ്‌നിരക്ക് 30,000 വരെയായതും തെളിയിക്കുന്നത് സര്‍ക്കാറുകളുടെയും വിമാനക്കമ്പനികളുടെയും കൊള്ളലാഭക്കൊതിയാണ്. അടുത്തയാഴ്ചവരെ നിയന്ത്രണങ്ങളില് ഇളവുണ്ടാകുമെന്നും അതു കഴിഞ്ഞാല് പുനരാലോചിക്കുമെന്നുമുള്ള സര്‍ക്കാര്‍അറിയിപ്പ് ശേഷിക്കുന്ന സി.പി.എം ജില്ലാസമ്മേളനങ്ങള്‍ക്ക് വേണ്ടിയാണോ എന്ന ചോദ്യവും പ്രസക്തിയുള്ളതാണ്. ഇതൊക്കെയാണെങ്കിലും അനുഭവിക്കേണ്ടത് ജനമാണെന്നതിനാല് കോവിഡിനെ തടയുന്നതിന് നാം ഒരൊറ്റമനസോടെ സഹകരിക്കുകയാണ് വേണ്ടതെന്ന് ഓര്‍മിപ്പിക്കുന്നു.\nകോവിഡ്-19ന്റെ മൂന്നാംതരംഗം ലോകത്താകെ ആഞ്ഞുവീശുകയാണിപ്പോള്. കഴിഞ്ഞവര്‍ഷം സെപ്തംബര്-ഒക്ടോബര് മാസങ്ങളില് തീവ്രമാകുമെന്ന് പറഞ്ഞിരുന്ന മൂന്നാം തരംഗം വകഭേദത്തോടെ (ഒമിക്രോണ്) കഴിഞ്ഞ രണ്ടുതരംഗത്തേക്കാളും കൂടുതല് തീവ്രവും വ്യാപകവുമായി പ്രചരിക്കുകയാണെന്നാണ് പുതിയറിപ്പോര്‍ട്ടുകള്. ദക്ഷിണാഫ്രിക്കയില് കണ്ടെത്തിയ ഒമിക്രോണ് യൂറോപ്പിലേക്കും ഗള്‍ഫ്‌രാജ്യങ്ങളിലേക്കും റഷ്യ-ഏഷ്യന് വന്‍കരകളിലേക്കും പടരുകയാണ്. കഴിഞ്ഞ രണ്ടുതരംഗത്തിലായി ഔദ്യോഗിക കണക്കനുസരിച്ച് അരക്കോടിയിലധികം മനുഷ്യജീവനുകള് കവര്‍ന്നെങ്കിലും ഇതിന്റെയത്ര വേഗമുണ്ടായിരുന്നില്ല. അതുതന്നെയാണ് നാടിനെയാകെ വലിയ ആശങ്കയിലാഴ്ത്തുന്നതും. കോവിഡ് രണ്ടുതരംഗത്തെപോലെ മരണം സംഭവിക്കില്ലെന്ന് ആദ്യഘട്ടത്തില് പ്രചരിപ്പിക്കപ്പെട്ടിരുന്നെങ്കിലും അങ്ങനെയല്ല, അത്രതന്നെ മരണസാധ്യത മൂന്നാംതരംഗത്തിനുമുണ്ടെന്നാണ് ലോകാരോഗ്യസംഘടനയുടെ ഏറ്റവുംപുതിയ മുന്നറിയിപ്പില് പറയുന്നത്. കടുത്ത ശ്രദ്ധയും ജാഗ്രതയും കരുതലുമാണ് ഇത് നാമോരോരുത്തരോടും ആവശ്യപ്പെടുന്നത്. ഇന്ത്യയില് കോവിഡ് ഏറ്റവുമധികം മനുഷ്യജീവനുകള് കവര്‍ന്നത് മഹാരാഷ്ട്രയിലാണെങ്കില് (1.42 ലക്ഷം) കേരളമാണ ്ഇതില് രണ്ടാംസ്ഥാനത്ത്-49,757. ഇന്നലെവരെയുള്ള കണക്കാണിത്. കേരളത്തിലും രാജ്യത്തും കഴിഞ്ഞ ഒരാഴ്ചക്കിടെ രോഗികളുടെ എണ്ണം ഇരട്ടിയായി. ഡല്‍ഹിയില് നൂറില്‍താഴെയായിരുന്ന നവംബറിലെ രോഗികളുടെ സംഖ്യ ഇന്നലെ ഇരുപതിനായിരത്തിനടുത്താണ്. പൊസിറ്റീവിറ്റി നിരക്ക് ഒന്നില്‍താഴെയായിരുന്നത് ഇപ്പോള് പലസംസ്ഥാനത്തും പത്തിനുമുകളിലെത്തി. കേരളത്തില് ഒരാഴ്ചമുമ്പ് 2500 മാത്രമായിരുന്ന രോഗികളുടെ എണ്ണം ഇന്നലെയോടെ ആറായിരത്തിനും ഏഴായിരത്തിനും ഇടയിലെത്തിനില്‍ക്കുന്നു. മരണം ഇതുവരെ സംസ്ഥാനത്ത് അരലക്ഷത്തിനടുത്താണ്. പരാതിയെതുടര്‍ന്ന് പുതുതായി കോവിഡ്മരണങ്ങള് കൂട്ടിച്ചേര്‍ത്തതോടെയാണിത്. ഇതിനിടെ സംസ്ഥാനത്ത് കൂടുതല് നിയന്ത്രണങ്ങള് ഏര്‍പ്പെടുത്തുന്നതിനെക്കുറിച്ചുള്ള ആലോചനയിലാണ് സര്‍ക്കാര്. ഇതേക്കുറിച്ചുള്ള ആശങ്കയിലും ഉത്കണ്ഠയിലുമാണ ്ജനതയാകെ. ഇനിയൊരു കോവിഡ് അടച്ചിടല്‍കൂടി താങ്ങാന് തങ്ങള്‍ക്ക് കഴിയില്ലെന്ന ആധിയിലാണ് കേരളത്തിലെയും രാജ്യത്തെയും സാധാരണക്കാരും പാവപ്പെട്ടവരും.\nകഴിഞ്ഞദിവസം മുഖ്യമന്ത്രിയുടെ അധ്യക്ഷതയില്‍ചേര്‍ന്ന കോവിഡ് നിയന്ത്രണാവലോകനയോഗത്തില് നിലവിലെ സംവിധാനങ്ങള് അതേപടി തുടരാന് തീരുമാനിച്ചത് നേരിയൊരു ആശ്വാസമായി. എങ്കിലും അയല്‍സംസ്ഥാനങ്ങളായ തമിഴ്‌നാടും കര്‍ണാടകയും ഉത്തരേന്ത്യന് സംസ്ഥാനങ്ങളും വിദ്യാഭ്യാസസ്ഥാപനങ്ങള് അടച്ചിടാന് തീരുമാനിച്ചതും വാരാന്ത്യലോക്ഡൗണ് നടപ്പിലാക്കിയതും നമ്മെയും കുരുക്കിലാക്കിയിട്ടുണ്ട്. പൊതുയോഗങ്ങള് പരമാവധി ഒഴിവാക്കാനാണ് സര്‍ക്കാര് അഭ്യര്‍ത്ഥിച്ചിരിക്കുന്നതെങ്കിലും ആവശ്യമെങ്കില് 150 പേര് പൊതുസ്ഥലത്ത് പങ്കെടുക്കാമെന്ന നിബന്ധന തുടരാനാണ് തീരുമാനം. വിവാഹങ്ങള്‍ക്കും മരണാനന്തരചടങ്ങുകള്‍ക്കും 50 പേര് വീതവും. ഇതിനിടയിലാണ് മുഖ്യഭരണകക്ഷിയായ സി.പി.എമ്മിന്റെ ജില്ലാസമ്മേളനങ്ങള് വന്‍ആള്‍സന്നാഹത്തോടെ നടന്നുവരുന്നത്. ഇതിന് മേല്‍നിബന്ധനയൊന്നും ബാധകമാകുന്നില്ല. ജനുവരിഎട്ടിന് എടപ്പാളില് മേല്‍പാലം ഉദ്ഘാടനത്തിന് പതിനായിരങ്ങള് പങ്കെടുത്തപ്പോള് മന്ത്രിമാര്‍ക്കും ജില്ലാഭരണാധികാരികള്‍ക്കും അതേക്കുറിച്ച് യാതൊന്നും പറയാനില്ല. സി.പി.എംസമ്മേളനങ്ങളുടെ കാര്യത്തിലും തഥൈവ. എന്നാല് പുതിയതരംഗത്തിനുമുമ്പ് ഡിസംബര് ആദ്യംനടന്ന മുസ്്‌ലിംലീഗിന്റെ കോഴിക്കോട്ടെ വഖഫ്‌സംരക്ഷണറാലിക്കെതിരെ കേസുകെട്ടുമായി പൊലീസ് രംഗത്തുവന്നു.\nഇതുതന്നെയാണ് പ്രവാസികളുടെ കാര്യത്തിലും സംഭവിച്ചിരിക്കുന്നത്. കോവിഡ് ബാധിച്ചും സാമ്പത്തികപ്രതിസന്ധിയെ നേരിട്ടും വിദേശത്തുനിന്നെത്തുന്ന നമ്മുടെ സഹോദരങ്ങള് നെഗറ്റീവായിരുന്നിട്ടും 14 ദിവസം വീട്ടില് ക്വാറന്റീനില് കഴിയണമെന്ന നിബന്ധന സങ്കടകരമായിരിക്കുന്നു. ഏഴുദിവസത്തെ ക്വാറന്റീന് കഴിഞ്ഞ് നെഗറ്റീവായാല്‍പോലും വീണ്ടും ഏഴുദിവസത്തേക്ക് പ്രവാസികള് ക്വാറന്റീനില് കഴിയണമെന്നാണ ്‌സര്‍ക്കാര് നിര്‍ദേശം. സി.പി.എമ്മുകാര്‍ക്കില്ലാത്ത എന്ത് കോവിഡാണ് പ്രവാസികള്‍ക്ക് വരികയെന്നാണ് ജനം ചോദിക്കുന്നത്. വിമാനത്താവളങ്ങളോടനുബന്ധിച്ച് ആര്.ടി.പി.സി.ആര് പരിശോധനക്ക് ഈടാക്കുന്ന നിരക്കിലും സാധാരണക്കാരനേക്കാള് വലിയവ്യത്യാസമുണ്ട്. മുമ്പ് 4500 രൂപവരെയാണ് പ്രവാസികളില്‍നിന്ന് പരിശോധനക്കായി ഈടാക്കിയിരുന്നത്. സ്വകാര്യലാബുകളില് ഇതിന് 500 രൂപവരെയായി കുറച്ചെങ്കിലും വീണ്ടും അതിപ്പോള് 1500 വരെയായി കൂട്ടിനല്‍കി. ഈ മഹാമാരികാലത്തും പ്രവാസികളുടെ ടിക്കറ്റ്‌നിരക്ക് 30,000 വരെയായതും തെളിയിക്കുന്നത് സര്‍ക്കാറുകളുടെയും വിമാനക്കമ്പനികളുടെയും കൊള്ളലാഭക്കൊതിയാണ്. അടുത്തയാഴ്ചവരെ നിയന്ത്രണങ്ങളില് ഇളവുണ്ടാകുമെന്നും അതു കഴിഞ്ഞാല് പുനരാലോചിക്കുമെന്നുമുള്ള സര്‍ക്കാര്‍അറിയിപ്പ് ശേഷിക്കുന്ന സി.പി.എം ജില്ലാസമ്മേളനങ്ങള്‍ക്ക് വേണ്ടിയാണോ എന്ന ചോദ്യവും പ്രസക്തിയുള്ളതാണ്. ഇതൊക്കെയാണെങ്കിലും അനുഭവിക്കേണ്ടത് ജനമാണെന്നതിനാല് കോവിഡിനെ തടയുന്നതിന് നാം ഒരൊറ്റമനസോടെ സഹകരിക്കുകയാണ് വേണ്ടതെന്ന് ഓര്‍മിപ്പിക്കുന്നു.